b'\n_START_ARTICLE_\nServicehund\n_START_SECTION_\nServicehunder i Norge\n_START_PARAGRAPH_\nServicehunder er forholdsvis nytt i Norge, men er mer kjent i andre land, slk som Nederland,Sverige, Storbritannia og USA. I USA har servicehunder eksistert i over 30 \xc3\xa5r, og i Sverige er oppdrett og oppl\xc3\xa6ring av denne type tjenestehunder for lengst vel etablert._NEWLINE_Prisen p\xc3\xa5 en servicehund er 300.000 kroner n\xc3\xa5r den er ferdig trent og har en tjenestetid p\xc3\xa5 ti \xc3\xa5r._NEWLINE_Hundene blir trent fra de er om lag halvannet \xc3\xa5r gamle. Etter seks\xe2\x80\x93\xc3\xa5tte m\xc3\xa5neder, n\xc3\xa5r de er om lag to \xc3\xa5r gamle, er de ferdige._NEWLINE_Anfalls- og reaksjonshunder h\xc3\xb8rer ogs\xc3\xa5 inn under begrepet servicehund. De reagerer p\xc3\xa5 anfall gjennom \xc3\xa5 trykke p\xc3\xa5 alarmknapp og kan eventuelt ogs\xc3\xa5 bli kombinert med \xc3\xb8vrige servicehundkombinasjoner._NEWLINE_Treningsopplegget for servicehunder er i utgangspunktet ganske likt f\xc3\xb8rerhundtreningen._NEWLINE_Forskjellen er at f\xc3\xb8rerhunder m\xc3\xa5 kunne operere helt selvstendig, uten \xc3\xa5 bare v\xc3\xa6re avhengig av kommandoer, mens servicehunder nesten kun skal lystre (utf\xc3\xb8re) kommandoer._NEWLINE_I Norge er det kun Hundeskolen Veiviseren AS som leverer servicehunder._NEWLINE_De har et 3-\xc3\xa5rig prosjekt g\xc3\xa5ende p\xc3\xa5 trening av servicehunder, som avsluttes i \xc3\xa5r._NEWLINE_Til n\xc3\xa5 er ingen servicehunder blitt dekket av rikstrygdeverket, men det jobbes med og f\xc3\xa5 et opplegg for servicehunder som ligner det som allerede finnes for f\xc3\xb8rerhunder._NEWLINE_Mellom 2001\xe2\x80\x932006 ble ordningen med servicehunder finansiert som fors\xc3\xb8ksprosjekt av stiftelsen Helse og Rehabilitering. 26 servicehunder har blitt utlevert gjennom midler fra denne stiftelsen 2001\xe2\x80\x932006._NEWLINE_Arbeids- og inkluderingsdepartementet har anmodet om en utredning av nytten samt behovet for servicehund._NEWLINE_Utredningen foreligger i 2008. Konklusjonen lyder blant annet p\xc3\xa5 at ordningen b\xc3\xb8r bli etablert og finansiert via folketrygden._NEWLINE_Norske Servicehunder er en interesseorganisasjon for servicehundbrukere.\n_START_SECTION_\nDiabeteshund\n_START_PARAGRAPH_\nDiabeteshund er en type servicehund eller signalhund som er trent til \xc3\xa5 varsle eieren n\xc3\xa5r dennes blodsukker blir for h\xc3\xb8yt eller lavt.\n_START_SECTION_\nEpilepsihund\n_START_PARAGRAPH_\nEpilepsihunder trenes til \xc3\xa5 dempe og hindre fall, varsle ved (helst f\xc3\xb8r) et anfall og \xc3\xa5 hente hjelp. Den gir (kan gi) slike pasientgrupper stor trygghet i hverdagen.\n_START_SECTION_\nHjelpehund\n_START_PARAGRAPH_\nHjelpehunder eller assistansehunder jobber med fysisk funksjonshemmede og kan for eksempel trenes til \xc3\xa5 \xc3\xa5pne d\xc3\xb8rer, sl\xc3\xa5 av og p\xc3\xa5 lys, \xc3\xa5pne skuffer og d\xc3\xb8rer, b\xc3\xa6re vesker, plukke opp ting, dra rullestol m.v.\n_START_SECTION_\nSignalhund\n_START_PARAGRAPH_\nSignalhund er en fellesbetegnelse for hunder som har f\xc3\xa5tt spesialtrening i \xc3\xa5 signalisere eieren eller andre om ulike farer eller lyder oppst\xc3\xa5r.\n_START_SECTION_\nTerapihund\n_START_PARAGRAPH_\nTerapihunder en hund som er spesialtrent til \xc3\xa5 jobbe med mennesker med fysiske, psykiske eller sosiale utfordringer. Hunden ledsages av en f\xc3\xb8rer som veileder hunden og gir den oppgaver for \xc3\xa5 stimulere og kommunisere med pasienten.'